Гъазиабад

Гъазиабад (, ) — индиядин Уттар-Прадеш штатдин рагъакӀидай пата авай шегьер, са тӀвар алай округдин административ юкь, Делидин агломерациядин пай я. == Этимология == Шегьердин тӀвар адан диб эцигнавай Гъази-уд-динан тӀварцӀикай арадал атанва, ада шегьердал Гъазиуддинагъар тӀвар эцигна, амма са арадлай тӀвар куьруь хъувунва. == География == Делидилай рагъэкъечӀдай патахъ 19 км яргъал ва Мератх шегьердилай кьиблединни рагъакӀидай патахъ 46 км яргъал (мукь) чка кьунва. Абсолют тир кьакьанвал - гьуьлуьн дережадилай 209 метр вине я. Шегьерди ам Делидихъ галаз чара ийизвай Хиндон (Джамнадин бассейндик квай) вацӀун къерехдал мукь (чка) кьунва. == Агьалияр == 2013-лагьай йисан малуматрив кьурвал, агьалийрин сан-гьисаб 1 784 166 кас я. ЧӀехи йисара авай агьалийрин арада авай кӀел-кхьинин дережа - 99 %. Гъазиабадда жинсерин гекъигайвал - 1000 итимдал 887 хнуб (паб) гьалтзава. Йисариз килигна шегьердин агьалийрин дегиш хьунин динамика: 1991 2001 2013 542 992 968 256 1 784 166 Шегьер B категориядин B1 агъакатегориядик акатзава, маса гафаралди Гъазиабаддин жемятдинни экономикадин къалурзавай лишанар вири гьукуматдин юкьван гьалдилай агъуз я. Шегьерда авай метлеб квай чкаяр: Navyug Market, Delhi Gate,Goel Market, Mukand Nagar, Sarai Nazar Ali, Rajendra Nagar, Shalimar Garden, Turab Nagar, Indirapuram, Raj Nagar Extension, Loni, India and Crossings Republik я. == Экономика == Им Кефердин Индиядин виридалайни чӀехи индустриал тир шегьеррикай сад я, сифтени-сифте вилик фенвай металлар расунин ва электроникадин индустрия къейд авуна кӀанда. Гила шегьер чӀехи индустриал юкь, рекьин ва ни ракьун рекьин улакьдин тӀвал я. Ана ракьун рекьин вагонар, дизелдин моторар, велосипедар, яргъанар, шуьшединни хъенчӀин къапар, лакарни ширер, электроника, яракьар ва мсб акъудзава. 21-лагьай виш йисан сифте кьиле ана пара цӀийи алишверишдин юкьвар ахъанва. == Галерея == GZB Ghaziabad Railway Station Uttar Pradesh.jpg|GZB Ghaziabad Railway Station Uttar Pradesh Crossing Republik Ghaziabad (NH 24).jpg|Crossing Republik Ghaziabad (NH 24) Delhi Gate Ghaziabad.jpg|Delhi Gate Ghaziabad Raj Nagar Extension (NH-58).jpg|Raj Nagar Extension (NH-58) Dudheshwar Nath Mandir (Ghaziabad).jpg|Dudheshwar Nath Mandir (Ghaziabad) == Эдебият == == ЭлячӀунар == == Баянар == Категория:Уттар-Прадешдин шегьерар